רוברט ונטורי

רוברט ונטורי (באנגלית: Robert Venturi; 25 ביוני 1925 – 18 בספטמבר 2018) היה אדריכל אמריקאי, ממייסדי הסגנון הפוסט-מודרני.

 קורות חייו 
ונטורי נולד בעיר פילדלפיה ולמד באוניברסיטת פרינסטון. הוא התמחה במשרדיהם של לואי קאהן ואירו סארינן לפני שפתח משרד אדריכלים יחד עם אשתו דניז סקוט בראון. ונטורי היה המבקר החריף ביותר של האדריכלות המודרנית כבר בשנות ה-60. הוא התנגד נחרצות לגישה הפונקציונלית של המודרניזם והיה מחלוצי הפוסטמודרניזם באדריכלות.

בשנת 1966 הוציא לאור את ספרו "Complexity and Contradiction in Architecture" (מורכבויות וניגודים באדריכלות) בו פרס את משנתו והגדיר את העקרונות לפיהם צמח לאחר מכן הסגנון הפוסט-מודרני. הספר זכה להצלחה בלתי צפויה ולשבחים רבים מאדריכלים ותאורטיקנים רבים, שחלקם אף ראו בו את התאוריה החשובה ביותר מאז זו של לה קורבוזיה, בספרו "לקראת אדריכלות" (1923).

בספרו טבע ונטורי את הביטוי "Less is bore" (פחות הוא משעמם), כפרפרזה על האמירה המפורסמת של מיס ואן דר רוהה כי "Less is more" ("פחות זה יותר"). ונטורי לא הצדיק את הקישוטיות שאליה התנגדו המודניסטים כגון מיס ואן-דר-רוהה אלא לתפיסה הפונקציונליסטית. על החיפוש אחר ה"אמיתיות", זו שעליה מתבססת האדריכלות המודרנית, סיפר ונטורי בספר ידוע נוסף אשר הוציא בשם "Learning from Las Vegas" (ללמוד מלאס-וגאס). בספר זה הוא הצדיק את האדריכלות "המזויפת" של לאס וגאס וטען כי בעידן הפוסט מודרני, אין אמת אחת וכי מושג ה"אמת" כבר אינו רלוונטי לאדריכלות. כמו כן טען ונטורי כי הסמליות של המבנים בסטריפ והצעצועיות שלהם עושים בסופו של דבר את מה שנדרשו לעשות כך שאנשים (ואפילו אדריכלים, הוא הוסיף) יכולים ליהנות מאדריכלות זו. התאוריות האדריכליות שפיתח גרמו להכתרתו כ"מציל האדריכלות המודרנית מפני עצמה".

לאורך השנים זכה ונטורי בשנים עשר פרסים שונים על בתים שתכנן ועל ספריו, ביניהם פרס פריצקר היוקרתי בו זכה בשנת 1991.

נפטר ב-19 בספטמבר 2018.

 עבודות נבחרות 
שמאל|250px|ממוזער|כנסייה אפיסקופלית בפנסילבניה
שמאל|250px|ממוזער|בית ואנה ונטורי בפילדלפיה, שרוברט ונטורי תכנן עבור אמו

 בית ונה ונטורי, פילדלפיה, 1964. הוגדר כ"יצירת מופת של אדריכלות אמריקאית מודרנית" וכאחד ממבשרי האדריכלות הפוסט-מודרנית.
 בית הגילדות, פילדלפיה, 1963. נבנה יחד עם בית ונה ונטורי ונחשב לבעל חשיבות דומה.
 בית לייב, ניו ג'רזי, 1967
 תחנת כיבוי אש מספר 4, קולומבוס, אינדיאנה, 1968
 תוספת למוזיאון לאומנות ע"ש אלן, אוברלין, אוהיו, 1976
 חצר פרנקלין, פילדלפיה, 1976
 אולם גורדון וו באוניברסיטת פרינסטון, ניו ג'רזי, 1983
 מוזיאון סיאטל לאמנות, סיאטל, 1991
 אגף סיינסברי בגלריה הלאומית בלונדון, לונדון, 1991
 מוזיאון הילדים, יוסטון, טקסס, 1992
 המוזיאון המורחב לאמנות עכשווית, סן דייגו, 1996
 ספריית דמברטון אוק לאיסוף ומחקר באוניברסיטת הרווארד, וושינגטון, 2005
 בית הכנסת הרפורמי של קהילת בית אל, פנסילבניה, 2007
 כנסיית האוניברסיטה האפיסקופלית, פילדלפיה, 2008

 ספריו 
 מורכבות וסתירות באדריכלות המודרנית, 1966
 ללמוד מלאס וגאס (יחד עם סטיבן אייזנאוור ודניז סקוט בראון), 1972

לקריאה נוספת
 רוברט ונטורי, דניז סקוט בראון, סטיבן אייזנאוור, ללמוד מלאס וגאס: הסימבוליזם הנשכח של הצורה הארכיטקטונית, תרגם מאנגלית והוסיף הערות: אור אלכסנדרוביץ', בבל 2008

קישורים חיצוניים





 Venturi, Scott Brown and Associates, Inc. firm web site
 Robert Venturi biography on the Pritzker Prize web site
 The Vanna Venturi House in Philadelphia

קטגוריה:ערכים שבהם תבנית בריטניקה אינה מתאימה
קטגוריה:אדריכלים אמריקאים
קטגוריה:זוכי פרס פריצקר
קטגוריה:בוגרי אוניברסיטת פרינסטון
קטגוריה:סגל אוניברסיטת פנסילבניה
קטגוריה:זוכי פרס וינסנט סקאלי
קטגוריה:אמריקאים שנולדו ב-1925
קטגוריה:אמריקאים שנפטרו ב-2018
קטגוריה:זוכי המדליה הלאומית לאמנויות
קטגוריה:זוכי מדליית הזהב של AIA